# data[].attributes.body
PREIĻU NOVADA JAUNIEŠU GADA BALVAS “2025” NOLIKUMS

1. Vispārīgie noteikumi

1.1. Preiļu novada Jauniešu centrs “ČETRI”, Riebiņu MJIC “Pakāpieni”, Riebiņu Kultūras nams un Preiļu novada Kultūras un tūrisma pārvalde sadarbībā ar Preiļu novada pašvaldību organizē Preiļu novada Jauniešu gada balvu 2025, lai godinātu un pateiktos tiem Preiļu novada jauniešiem, kuri ar savu veikumu, aktivitāti un piemēru ir iedvesmojuši citus un devuši nozīmīgu ieguldījumu novada sabiedriskajā dzīvē.

1.2. Pasākums notiks 2025. gada 7. novembrī plkst. 20.00 Riebiņu Kultūras namā.

1.3. Balvas mērķis – atzīt un izcelt Preiļu novada jauniešus, kuri ar savu darbu, attieksmi un iniciatīvu veicina pozitīvas pārmaiņas sabiedrībā.

2. Nominācijas

Balvas ietvaros tiks pasniegtas trīs nominācijas:

• GADA JAUNIETIS – jaunietis, kurš ar savu aktivitāti, līdzdalību un radošumu ir devis būtisku ieguldījumu Preiļu novada sabiedriskajā, izglītības, kultūras, sporta vai citā jomā, sekmējot jauniešu iesaisti un attīstību.
• GADA TALANTS – jaunietis, kurš izcēlies ar radošiem, mākslinieciskiem, sportiskiem, zinātniskiem vai cita veida sasniegumiem, nesot Preiļu novada vārdu plašākai sabiedrībai.
• GADA BRĪVPRĀTĪGAIS – jaunietis, kurš aktīvi un nesavtīgi darbojies sabiedrības labā, palīdzējis citiem un sekmējis kopienas saliedētību un labbūtību.

3. Pretendentu izvirzīšana un pieteikšanās kārtība

3.1. Pieteikt pretendentus balvai var paši jaunieši, jauniešu organizācijas un biedrības, izglītības iestādes, pašvaldības struktūrvienības, kā arī jebkura fiziska vai juridiska persona.

3.2. Pretendentus var izvirzīt vecumā no 13 līdz 25 gadiem, kuri dzīvo, mācās, strādā vai aktīvi darbojas Preiļu novadā.

3.3. Pieteikumi jāiesniedz, aizpildot pieteikuma anketu tiešsaistē līdz 2025. gada 27. oktobrim (ieskaitot). Anketas saite tiks publicēta Preiļu novada pašvaldības un Preiļu jauniešu centru tīmekļvietnēs un sociālajos tīklos.

3.4. Pieteikumā jānorāda pretendenta vārds, uzvārds, vecums, kontaktinformācija un īss pamatojums:
“Pamatojiet, kādēļ iesakāt tieši šo pretendentu, nosauciet jūsu izvirzītās personas veikumu, sasniegumus un iemeslu, kādēļ viņš ir pelnījis šo apbalvojumu.”

4. Vērtēšanas kārtība

4.1. Pieteikumus izvērtē žūrija 5 cilvēku sastāvā, kuras sastāvā ir pārstāvji no Preiļu novada pašvaldības, Preiļu jauniešu centriem, kultūras jomas un jauniešu organizācijām.

4.2. Žūrija izvērtē pieteikumus, balstoties uz šādiem vērtēšanas kritērijiem:

Nominācija “GADA JAUNIETIS”

Kritērijs

Apraksts

Punkti (maks.)

Iniciatīva un iesaiste

Aktīva līdzdalība sabiedriskajā, kultūras, sporta vai citā jomā; spēja iedvesmot citus.

0–10

Ieguldījums sabiedrībā

Pretendenta devums vietējai kopienai, brīvprātīgais darbs, līdzdalība projektos un aktivitātēs.

0–10

Sasniegumi un pozitīvais piemērs

Redzams personīgais progress, attieksme, uzvedība un vērtības, kas kalpo kā paraugs citiem jauniešiem.

0–10

Radošums un iniciatīva

Spēja radīt, ierosināt un īstenot idejas, kas veicina jauniešu attīstību.

0–10

Sadarbība un komandas gars

Sadarbība ar citiem jauniešiem, skolām, organizācijām vai kopienu.

0–10

Kopā: 50 punkti

Nominācija “GADA TALANTS”

Kritērijs

Apraksts

Punkti (maks.)

Sasniegumi

Rezultāti mākslā, sportā, zinātnē, kultūrā vai citā jomā vietējā, reģionālā vai valsts līmenī.

0–10

Radošums un profesionalitāte

Oriģinalitāte, neatlaidība un profesionāla pieeja savas jomas attīstībā.

0–10

Ieguldījums sabiedrībā

Talanta izmantošana sabiedrības vai kopienas labā (piemēram, koncerti, izstādes, pasākumi, iedvesmošana).

0–10

Pozitīvs tēls

Attieksme, uzvedība un vērtības, kas iedvesmo citus jauniešus.

0–10

Novada vārda popularizēšana

Preiļu novada pārstāvēšana plašākā mērogā.

0–10

Kopā: 50 punkti

Nominācija “GADA BRĪVPRĀTĪGAIS”

Kritērijs

Apraksts

Punkti (maks.)

Iesaistes ilgums un regularitāte

Cik ilgi un cik aktīvi jaunietis iesaistījies brīvprātīgajā darbā.

0–10

Devums sabiedrībai

Reālais ieguldījums kopienas dzīves kvalitātes uzlabošanā.

0–10

Nesavtība un attieksme

Spēja palīdzēt bez atlīdzības, iniciatīva un atbildība.

0–10

Ietekme uz citiem

Vai un kā viņa darbība iedvesmo citus iesaistīties.

0–10

Sadarbība un uzticamība

Darba kultūra, komandas gars, sadarbība ar organizācijām vai cilvēkiem.

0–10

Kopā: 50 punkti

4.3. Katrā nominācijā žūrija nosaka vienu laureātu, kurš saņem galveno balvu, un pārējie pretendenti saņem pateicības rakstus par dalību.

4.4. Balvas ieguvēji tiek paziņoti un apbalvoti svinīgajā pasākumā “Preiļu novada Jauniešu gada balva 2025” 2025. gada 7. novembrī.

5. Noslēguma jautājumi

5.1. Organizatori patur tiesības izmantot pieteikumos sniegto informāciju un pretendenta fotoattēlus publicitātes vajadzībām, ievērojot datu aizsardzības prasības.

5.2. Pieteikuma iesniedzējs, aizpildot anketu, apliecina sniegto datu patiesumu un piekrīt to apstrādei balvas organizēšanas mērķiem.

📅 Pieteikšanās līdz: 2025. gada 27. oktobrim

📍 Apbalvošanas ceremonija: 2025. gada 7. novembrī plkst. 20.00, Riebiņu Kultūras namā

📨 Organizatori: Preiļu novada Jauniešu centrs “ČETRI”, Riebiņu MJIC “Pakāpieni”, Riebiņu Kultūras nams, Preiļu novada Kultūras un tūrisma pārvalde sadarbībā ar Preiļu novada pašvaldību.

Sagatavoja:

Preiļu novada Jauniešu centra “ČETRI”, Riebiņu MJIC “Pakāpieni”

vadītāja

Sintija Ančeva